Subscription agreement

Seller Customer

|  |  |
| --- | --- |
| Arctic Valley Telecommunications  |  |
| Keskuskatu 4 |  |
| 96100 Arctic Valley |  |
| Business ID: 5520758-6 |  |
| arcticvalley00@gmail.com |  |

*Products and prices*

|  |
| --- |
| Product type:[ ] Broadband [ ] Basic net 24,90€/month Number of products:  [ ] Maga net 44,90€/month Number of products:      [ ] Phone subscription [ ]  Fast Talker 29,90 €/month Number of products:       [ ]  Super Talker 49,90 €/month Number of products:       |

The general terms of use utilized by Arctic Valley Telecommunications Ltd are used in the order, attached to the agreement.

***This contract has been made into two (2) copies, with one for the customer and one copy for the service provider.***

|  |
| --- |
| *Time and location: ­* |
| *Seller:* *Arctic Valley Telecommunications* |
| *Customer:*  |

**ARCTIC VALLEY TELECOMMUNICATIONS YLEISET SOPIMUSEHDOT YRITYSASIAKKAILLE**

**1 Yleistä**

Näitä sopimusehtoja sovelletaan Arctic Valley Telecommunications yritysasiakkaalle toimittamiin tietoliikennetuotteisiin ja -palveluihin (jäljempänä palvelu), jotka on määritelty Arctic Valley Telecommunications ja asiakkaan välisessä sopimuksessa. Lisäksi sovelletaan palvelukohtaisia

erityisehtoja. Ohjelmistojen toimituksiin sovelletaan

IT2000 -toimitusehtoja sekä IT2000-erityisehtoja soveltuvin

osin.

Asiakkaalla tarkoitetaan näissä ehdoissa juridista (yritys, yhteisö) henkilöä, joka hankkii Arctic Valley Telecommunications palveluja loppukäyttäjänä, mukaan lukien luonnolliset henkilöt, jotka hankkivat palveluja pääasiallisesti muuhun kuin henkilökohtaiseen käyttöönsä.

Mikäli sopimuksen ehdot poikkeavat näistä yleisistä sopimusehdoista, sovelletaan ensisijaisesti sopimusasiakirjaa ja toissijaisesti sen liitteitä niiden numerojärjestyksessä. Asiakirjoissa noudatetaan seuraavaa etusijajärjestystä:

1. Sopimus

2. Palveluiden erityisehdot

3. Palvelukuvaus

4. Yleiset sopimusehdot

5. Hinnasto

**2 Sopimuksen syntyminen**

Osapuolet tekevät palvelusta kirjallisen sopimuksen. Sopimus

syntyy, kun osapuolet ovat allekirjoittaneet sopimuksen,

tilausvahvistuksella tai kun Arctic Valley Telecommunications on hyväksynyt asiakkaan tilauksen. Sopimuksena pidetään myös asiakkaan hyväksymää, voimassa olevaa tarjousta.

**3 Toimitus ja toimituksen hyväksyminen**

Arctic Valley Telecommunications on aloitettava palvelun toimittaminen sovittuna toimituspäivänä tai sovitun ajan kuluessa. Jos toimitusaikaa tai

-päivää ei ole sovittu, Arctic Valley Telecommunications toimittaa palvelun kohtuullisen ajan kuluessa sopimuksen allekirjoittamisesta tai tilausvahvistuksesta. Laite on toimitettu, kun se on asiakkaan noudettavissa ja tästä on ilmoitettu asiakkaalle.

Asiakkaan on annettava Arctic Valley Telecommunication riittävät ja oikeat tiedot toimitukseen kuuluvien töiden tekemistä varten sekä muutoinkin parhaalla mahdollisella tavalla myötävaikutettava

palvelun toimittamiseen. Asiakas vastaa Arctic Valley Telecommunications antamistaan tiedoista ja ohjeista. Asiakas hankkii omalla kustannuksellaan kaikki palvelua varten tarvittavat laitteet, ohjelmistot, suojaukset, liittymät ja yhteydet, ellei toisin ole sovittu. Asiakas vastaa kustannuksellaan palvelun käyttöympäristön saattamisesta Arctic Valley Telecommunications ohjeiden

mukaiseksi. Jos asennus on sovittu Arctic Valley Telecommunications tehtäväksi, Arctic Valley Telecommunications luovuttaa asiakkaalle hyvissä ajoin ohjeet käyttöympäristön saattamiseksi ohjeiden mukaiseksi.

Jotta toimitus voidaan tehdä sovittuna aikana, asiakas vastaa,

että toimitusosoitteessa on palvelua varten riittävä tekninen,

tietoturvallinen ja toiminnallinen ympäristö ja laitteisto, kuten

esimerkiksi rakennuksen sisäinen viestintäverkko; että tilat ja

asiakkaan vastuulla olevat laitteet ohjelmistoineen täyttävät

tietoliikenneverkkoon liitettäviltä laitteilta edellytettävät

vaatimukset; ja että Arctic Valley Telecommunications on tietotekninen ja muu pääsy asiakkaan tiloihin, laitteisiin ja järjestelmiin.

Mikäli toimitus viivästyy asiakkaasta tai kolmannesta osapuolesta johtuvasta seikasta, toimitusaikaa jatketaan, kunnes toimituksen estävä seikka on korjattu tai poistunut.

Asiakkaan on välittömästi toimituksen jälkeen tarkastettava

palvelun ja siihen mahdollisesti liittyvien laitteiden toimivuus

ja reklamoitava toimimattomuudesta tai muusta toimituksessa

havaitusta virheestä ja puutteesta viivytyksettä. Jos asiakas

ei ole ilmoittanut virheistä seitsemän (7) päivän kuluessa

palvelun toimittamisesta tai on ottanut palvelun sen normaalin

tarkoituksen mukaiseen käyttöön (tuotantokäyttö), katsotaan

palvelu hyväksytyksi. Sellaiset puutteellisuudet tai viat, jotka eivät olennaisesti haittaa laitteen tai palvelun käyttämistä, eivät ole esteenä toimituksen hyväksymiselle, mutta Arctic Valley Telecommunications on velvollinen ilman aiheetonta viivytystä korjaamaan ne.

**4 Palvelun käyttö ja ylläpito**

Arctic Valley Telecommunications on oikeus tuottaa palvelu parhaaksi katsomallaan tavalla sekä käyttää palvelun toteuttamisessa alihankkijoita.

Arctic Valley Telecommunications ei vastaa palvelun soveltumisesta asiakkaan käyttötarkoitukseen, ellei niin ole erikseen sovittu. Arctic Valley Telecommunications ei takaa palvelun keskeytyksetöntä toimivuutta palvelun luonteesta johtuen. Asiakas käyttää palvelua omalla vastuullaan. Asiakas saa luovuttaa palvelun käyttöön vain nimetylle käyttäjälle. Mikäli asiakas on luovuttanut palvelun nimetylle käyttäjälle tai kolmannelle, vastaa se Arctic Valley Telecommunications palveluihin tai niiden käyttöön liittyvistä vaatimuksista.

Asiakas vastaa tekemistään palvelun käyttöön vaikuttavista

laite- ja muista ohjelmoinneista sekä asetuksista. Asiakas

vastaa itse lisäturva- ja suojausjärjestelmien hankinnasta

ohjelmistoilleen, laitteistoille sekä muille vastaaville. Arctic Valley Telecommunications ylläpitää toimittamansa palvelun käyttökunnossa näiden ehtojen mukaisesti, ellei asiakkaan kanssa ole muuta sovittu. Arctic Valley Telecommunications huolto- ja ylläpitovastuu koskee Arctic Valley Telecommunications tietoliikenneverkkoa. Rakennuksessa oleva sisäjohtoverkko ei ole Arctic Valley Telecommunications vastuulla.

Vuokratut laitteet ja palveluun sisältyvät toimittajan omistamat,

asiakkaan käytettävissä olevat laitteet vaihdetaan ja

korjataan niiden normaali kuluminen huomioon ottaen. Asiakas

ei saa muuttaa tai muokata laitteita tai niihin liittyviä ohjelmistoja ilman Arctic Valley Telecommunications suostumusta. Vikailmoituksia otetaan vastaan ympäri vuorokauden. Ellei muuta ole sovittu, Arctic Valley Telecommunications aloittaa vastuunsa piiriin kuuluvan työn kolmen työpäivän kuluessa vikailmoituksen vastaanottamisesta. Vasteajan kuluminen katkeaa, jos työn estää asiakkaan vastuulla oleva, kolmannesta osapuolesta johtuva tai muu Arctic Valley Telecommunications riippumaton syy. Asiakkaalla ei ole oikeutta huoltaa tai muuttaa palveluita ilman Arctic Valley Telecommunications suostumusta.

Arctic Valley Telecommunications ei ole velvollisuutta korjata sellaisia vikoja ja häiriöitä, jotka johtuvat asiakkaan, muun käyttäjän tai kolmannen osapuolen vastattavasta syystä, kuten palvelun virheellisestä käytöstä, huolimattomuudesta palvelun käyttöä koskevien ohjeiden noudattamisessa tai palvelun piiriin kuulumattomista laitteista, yhteyksistä, ohjelmistoista tai määrityksistä. Vika katsotaan hyväksytysti korjatuksi, kun palvelu osapuolten yhteisessä testissä toimii tai kun asiakas toteaa sen toimivan, kuitenkin viimeistään yhden vuorokauden kuluttua siitä, kun Arctic Valley Telecommunications ilmoitti sen toimivan.

Jos asiakkaan ilmoittama vika tai häiriö ei kuulu Arctic Valley Telecommunications huolto tai ylläpidon piiriin, Arctic Valley Telecommunications on oikeus veloittaa vian tai häiriön etsimisestä tai paikallistamisesta hinnastonsa mukainen maksu. Arctic Valley Telecommunications voi lisäksi veloittaa sellaisesta huolto- tai ylläpitotyöstä, joka ei kuulu sovittuun palveluun.

**5 Muutokset palveluihin**

Arctic Valley Telecommunications on oikeus alan ja oman toimintansa kehitys huomioon ottaen muuttaa palveluiden teknistä toteutusta, siten että toimituksen taso ei kokonaisuutena alennu. Arctic Valley Telecommunications voi muuttaa palvelua, mikäli muutos on tarpeen pakottavan

lainsäädännön tai viranomaismääräyksen vuoksi, tai se johtuu laite- tai ohjelmistovalmistajan tuotteiden ja lisenssiehtojen mahdollisista muutoksista. Arctic Valley Telecommunications on oikeus lopettaa palvelun tai sen ominaisuuden tuottaminen, mikäli siihen on perusteltu syy ja, jos asiakkaalle toimitetun palvelun kokonaistaso ei olennaisesti heikkene. Arctic Valley Telecommunications on tällöin oikeus irtisanoa sopimus lopetettua palvelua tai ominaisuutta koskevin osin ilmoittamalla tästä asiakkaalle kohtuullisessa ajassa etukäteen. Arctic Valley Telecommunications ilmoittaa muutoksista aina, kun se on kohtuudella mahdollista. Arctic Valley Telecommunications ei vastaa asiakkaan laitteistojen, ohjelmistojen tai muun toimintaympäristön mahdollisista muutoksista tai muutoksiin liittyvistä kustannuksista tällaisissa tapauksissa.

**6 Palvelun väärinkäytökset**

Asiakkaan on käytettävä palvelua siten, ettei käytöstä aiheudu

häiriötä. Asiakas vastaa palvelun kautta toisille käyttäjille

tai Arctic Valley Telecommunications tai kolmansien osapuolien palvelimille toimitetusta aineistosta ja siitä, että asiakkaan vastuulla olevat laitteet tai asiakkaan toimittama tai asiakkaan palvelun kautta toimitettu aineisto ei aiheuta häiriötä viestintäverkolle eikä loukkaa hyvää tapaa tai lain ja viranomaisten määräyksiä ja suosituksia sekä kolmansien tekijänoikeuksia. Mikäli Arctic Valley Telecommunications, viranomainen tai kolmas osapuoli väittää, että asiakkaan palvelun kautta on toimitettu tällaista aineistoa toisille käyttäjille taikka vastaavasti Arctic Valley Telecommunications tai kolmannen osapuolen palvelimille, Arctic Valley Telecommunications on oikeus asiakasta kuulematta poistaa tällainen loukkaava aineisto tai estää palvelun käyttö käytettävissä olevin keinoin. Asiakas vastaa palvelua hyväksikäyttäen välitetyn aineiston katoamisesta, muuttumisesta tai viivästymisestä sekä verkkoon

tuottamaansa aineistoon liittyvistä riitaisuuksista ja niistä

mahdollisesti aiheutuvista vahingoista.

**7 Palvelun keskeyttäminen**

Arctic Valley Telecommunications on oikeus keskeyttää toimitus tai palvelun käyttäminen kokonaan tai osittain seuraavista syistä:

− Keskeyttäminen on tarpeen palveluun liittyvän viestintäverkon tai sen osan korjausta tai rakentamista varten taikka tuotteen käytettävyyden tai toimivuuden varmistamiseksi

muutoin. Arctic Valley Telecommunications ilmoittaa asiakkaalle keskeytyksestä etukäteen, mikäli se on kohtuudella mahdollista;

− Palvelun käyttötavasta tai asiakkaan vastuulla olevasta

laitteista on aiheutunut tai aiheutuu haittaa tai häiriötä

Arctic Valley Telecommunications laitteille, yleiselle tai kolmannen osapuolen käytössä olevalle viestintäverkolle häiriötä tietoliikenneyhteyksien käytölle tai käyttäjille;

− Vaadittua vakuutta ei ole annettu;

− Sopimukseen perustuvia maksuja tai muun teleyrityksen

telemaksusaatavia on maksukehotuksesta huolimatta maksamatta;

− Keskeyttäminen on välttämätöntä yleisen järjestyksen ja

turvallisuuden vaatiman viestinnän mahdollistamiseksi;

− Palvelua on todistettavasti käytetty lainvastaiseen tai hyvän

tavan vastaiseen toimintaan;

− Asiakas välittää palvelun kautta ei toivottua aineistoa

(esim. roskaposti);

− Asiakasta on haettu selvitystilaan, konkurssiin tai asiakas

muutoin on todettu maksukyvyttömäksi; tai

− Asiakas ei noudata sopimusehtoja.

Palvelun käytön keskeyttäminen ei lakkauta käytön määrästä

riippumattomien maksujen maksuvelvollisuutta. Arctic Valley Telecommunications voi periä käytön uudelleen avaamisesta kulloinkin voimassaolevan hinnaston mukaisen maksun, mikäli keskeyttäminen johtuu asiakkaasta.

**8 Maksut ja laskutus**

Asiakas maksaa Arctic Valley Telecommunications palvelusta ja sen käytöstä sovitut tai kulloinkin voimassaolevan hinnaston mukaiset maksut Arctic Valley Telecommunications määrittelemien laskutuskausien mukaisesti. Maksuvelvollisuus alkaa palvelun toimituspäivästä ja päättyy, kun sopimuksen irtisanomisaika tai määräaika päättyy. Maksuehto on 14 päivää netto. Viivästyskorko on korkolainmukainen. Huomautukset laskusta on tehtävä ja riidaton osa on maksettava viimeistään laskun eräpäivänä. Maksukehotuksesta peritään hinnaston mukainen maksu. Asiakkaalla on oikeus pyynnöstä saada palvelun käyttöön perustuva laskun erittely siinä määrin kuin se on teknisesti ja lainsäädännön perusteella mahdollista. Erittely on tilattava viimeistään kahden kuukauden kuluessa laskun päiväyksestä. Arctic Valley Telecommunications perii erittelystä hinnaston mukaisen maksun.

Asiakas vastaa maksuista, vaikka palvelua olisi käyttänyt joku

muu kuin asiakas itse. Vastuuta ei vähennä se, että asiakas on

ilmoittanut laskutusosoitteeksi käyttäjän osoitteen. Arctic Valley Telecommunications on oikeus ilmoittaa tällaiselle käyttäjälle asiakkaan sopimusrikkomuksesta. Arctic Valley Telecommunications on oikeus sopimusta solmittaessa tai milloin tahansa myöhemmin vaatia ennakkomaksu tai vakuus, jos tämän vaatiminen

luottotietojen, maksukäyttäytymisen tai muun perustellun

syyn vuoksi on aiheellista saatavien turvaamiseksi. Arctic Valley Telecommunications ei maksa ennakkomaksulle tai vakuudelle korkoa. Arctic Valley Telecommunications on oikeus periä erääntynyt saatavansa viivästyskorkoineen ja perimiskuluineen vakuudesta tai ennakkomaksusta.

**9 Salassapito**

Asiakas sitoutuu pitämään luottamuksellisina Arctic Valley Telecommunications saamansa aineistot ja tiedot, jotka on merkitty luottamuksellisiksi tai jotka on ymmärrettävä sellaisiksi. Asiakas saa käyttää aineistoja ja tietoja vain sopimuksen mukaisiin tarkoituksiin, eikä asiakkaalla ole oikeutta ilman kirjallista suostumusta niiden hyödyntämiseen kuin välittömästi sopimuksen mukaisen toiminnan yhteydessä.

Sopimuksen päättyessä asiakkaan on välittömästi palautettava

Arctic Valley Telecommunications saamansa aineisto ja tiedot, sekä hävitettävä taltioituna oleva aineisto, tiedot ja niiden kopiot. Asiakas vastaa

siitä, että sen palveluksessa olevat työntekijät ja mahdollisesti

käyttämät alihankkijat sitoutuvat edellä kerrottuihin salassapitosäännöksiin. Sopimuksen päättymisellä ei ole vaikutusta salassapitovelvollisuuteen.

**10 Tietosuoja**

Asiakas sitoutuu huolehtimaan riittävästä tietoverkkojensa

sekä laitteiden suojauksesta. Tämä sisältää muun muassa

velvollisuuden käyttää ja ylläpitää riittävän tehokkaita viruksen

torjuntaohjelmia ja muita verkon suojauskeinoja.

Asiakas sitoutuu käsittelemään Arctic Valley Telecommunications saamiaan raportteja tai muita tietoja viestintä- ja lisäarvopalveluiden käytöstä vain sellaiseen käyttötarkoitukseen, joka lain nojalla on sallittu teleyrityksen yhteisötilaajalle sähköisen viestinnän tietosuojalain (516/2004) mukaan.

**11 Immateriaalioikeudet**

Kaikki palveluihin liittyvät immateriaalioikeudet säilyvät Arctic Valley Telecommunications tai Arctic Valley Telecommunications alihankkijoiden omistuksessa eikä niitä miltään osin siirretä asiakkaalle.

Arctic Valley Telecommunications vastaa siitä, että sen toimittamat palvelut eivät yksistään loukkaa sopimuksen solmimishetkellä palvelun Suomessa voimassaolevia immateriaalioikeuksia.

Mikäli asiakasta vastaan nostetaan kanne tai esitetään vaatimuksia sillä perusteella, että Arctic Valley Telecommunications toimittaman palvelun käyttäminen loukkaa suojattua tekijänoikeutta, huolehtii Arctic Valley Telecommunications parhaaksi katsomallaan tavalla asiakkaan puolustuksesta ja korvaa asiakkaan maksettavaksi tuomitut korvaukset. Arctic Valley Telecommunications vastuu edellyttää, että asiakas ilmoittaa vaatimuksista kirjallisesti välittömästi niistä tiedon saatuaan ja samalla antaa valtuutuksen Arctic Valley Telecommunications asiakkaan eduista huolehtimiseksi sekä antaa Arctic Valley Telecommunications tarpeellisen tiedon ja avun. Jos edellä mainittu immateriaaliloukkaus tulee lainvoimaiseksi tai Arctic Valley Telecommunications katsoo loukkauksen todennäköiseksi, Arctic Valley Telecommunications harkintansa mukaan hankkii omalla kustannuksellaan oikeuden palvelun tai sen osan käytön jatkamiseen, korvaa palvelun vastaavalla tuotteella tai muuttaa palvelua siten, ettei loukkausta enää tapahdu. Arctic Valley Telecommunications voi myös tällöin irtisanoa palvelun tuottamisen välittömästi. Arctic Valley Telecommunications ei vastaa immateriaalioikeuksien loukkauksista, jotka

aiheutuvat asiakkaan palveluun tekemästä muutoksesta,

sopimuksen vastaisesta käyttötarkoituksesta tai siitä, että

palvelua käytetään yhdessä toisen toimittajan toimittaman

tai asiakkaan tuottaman palvelun kanssa tai vastoin Arctic Valley Telecommunications antamia ohjeita. Arctic Valley Telecommunications vastuu immateriaalioikeuksien loukkauksen osalta rajoittuu

tämän kohdan mukaisiin toimenpiteisiin.

**12 Tunnukset**

Arctic Valley Telecommunications luovuttaa tunnukset (puhelinnumerot, käyttäjätunnukset ja muut tekniset osoitteet ja tunnukset) palvelun käyttämiseksi vain sovittua tarkoitusta varten. Sopimuksen päätyttyä asiakkaalla ei ole niihin oikeutta, ellei erikseen ole muuta sovittu tai lainsäädännöstä muuta johdu.

Arctic Valley Telecommunications on oikeus muuttaa palveluihin liittyviä tunnuksia, mikäli viranomaisten määräykset, verkon rakenteelliset, palvelulliset tai tekniset syyt sitä edellyttävät. Arctic Valley Telecommunications ilmoittaa muutoksista asiakkaalle kohtuullisessa ajassa ennen muutosta. Asiakkaan on säilytettävä käyttäjätunnus, salasana ja muut näihin verrattavat palvelun tunnukset siten, että ne eivät joudu ulkopuolisten käyttöön. Asiakas vastaa tunnisteidensa avulla tapahtuneesta käytöstä.

**13 Ylivoimainen este**

Arctic Valley Telecommunications vapautuu sopimusvelvoitteestaan ja velvollisuudestaan maksaa vahingonkorvausta, jos sopimusehdon noudattamisen estää tai sitä viivästyttää ylivoimainen este. Ylivoimaisella esteellä tarkoitetaan seikkaa, jota ei ole pystytty kohtuudella ennakoimaan ja jonka seurauksia ei voi kohtuudella voittaa tai välttää. Tällainen seikka voi olla esim. Arctic Valley Telecommunications sopimusvelvoitteiden

täyttämisen kohtuuton vaikeutuminen, kansallinen

poikkeustila, työselkkaus, tulipalo, ukonilma, myrsky, luonnonmullistus, viranomaismääräys, ulkopuolisen aiheuttama kaapeli- tms. vahinko, tulva ja vesivahinko, sähköverkon ylijännite, energian tai muun olennaisen raaka-aineen toimituksen keskeytys tai muu vaikutuksiltaan vastaava ja epätavallinen Arctic Valley Telecommunications riippumaton syy.

Arctic Valley Telecommunications alihankkijaa kohdannut ylivoimainen este katsotaan myös vapauttamisperusteeksi, mikäli alihankintaa ei voida ilman kohtuuttomia kustannuksia tai oleellista ajanhukkaa hankkia muualta.

**14 Vastuunrajaus ja vahingonkorvaus**

Palvelun virheestä johtuva Arctic Valley Telecommunications vastuu rajoittuu Arctic Valley Telecommunications vastuulla olevan virheellisen palvelun korjaamiseen tai vaihtoehtoisesti virheellisesti suoritetun palvelun uudelleen suorittamiseen. Virhe ja viivästystilanteissa Arctic Valley Telecommunications on velvollinen korvaamaan asiakkaalle Arctic Valley Telecommunications tuottamuksella aiheutetut, asiakkaan osoittamat välittömät vahingot. Arctic Valley Telecommunications ei ole velvollinen korvaamaan välillisiä tai epäsuoria vahinkoja, kuten tuoton tai hyödyn menetystä, liikevaihdon tai tuotannon vähenemistä, kolmannelle osapuolelle luvattujen velvoitteiden täyttymättä jäämistä, tiedon katoamista tai viivästymistä tai muuta välillistä

vahinkoa. Kertaluontoisten toimitusten osalta vahingonkorvauksen enimmäismäärä on viisitoista (15) prosenttia niiden palvelujen hinnasta, jonka toimituksesta on kysymys tai jos korvaus ei ole kohdistettavissa tiettyyn palveluun, korvausvelvollisuus on enintään viisitoista (15) prosenttia sopimuksen kokonaishinnasta. Mikäli kyseessä on laskutusjaksoissa laskutettava palvelu (kuten liittymä, tietoliikenneyhteys tai muu vastaava), vahingonkorvauksen

enimmäismäärä on kyseisen palvelun osalta sen laskennallinen kuukausihinta rikkomushetkellä kerrottuna

kolmella. Vahingonkorvausta ei makseta siltä osin, kuin vahingon määrä ylittää kyseisen sopimusrikkomuksen perusteella maksettavan viivästys- tai muun mahdollisen sopimussakon. Mikäli Arctic Valley Telecommunications on maksanut korvausta käyttäjälle, asiakkaalla ei ole oikeutta korvaukseen samasta virheestä tai viivästyksestä. Vahingonkorvausta on vaadittava Arctic Valley Telecommunications kuukauden kuluessa siitä, kun korvauksen perusteena oleva virhe havaittiin tai se olisi pitänyt havaita tai kuukauden kuluessa toimituksen tapahtumisesta.

**15 Sopimuksen päättyminen**

Määräaikainen sopimus jatkuu sovitun määräajan jälkeen

vuoden kerrallaan, ellei sitä kirjallisesti irtisanota viimeistään

6 kuukautta ennen kunkin sopimuskauden päättymistä. Toistaiseksi voimassaoleva sopimus on irtisanottava kirjallisesti ja se päättyy 6 kuukauden kuluttua irtisanomisesta.

Arctic Valley Telecommunications on oikeus purkaa sopimus, jos palvelun käyttö on ollut kokonaan keskeytettynä yli kuukauden ajan. Purkaminen ei lakkauta asiakkaan velvollisuutta maksaa maksut sopimuskauden loppuun asti, paitsi jos purkaminen johtuu ylivoimaisesta esteestä. Asiakkaalla on oikeus purkaa sopimus, jos palvelu olennaisesti poikkeaa sovitusta, eikä Arctic Valley Telecommunications kohtuullisen ajan kuluessa asiakkaan

ilmoituksesta uusi toimitusta, taikka jos palvelun toimitus

kohtuuttomasti viivästyy Arctic Valley Telecommunications tuottamuksesta johtuvasta syystä. Purkuoikeus koskee ainoastaan palvelun virheellistä tai viivästynyttä osaa.

Sopimuksen päättyessä vuokralaitteet ja asiakkaan käytössä

muutoin olleet Arctic Valley Telecommunications omistamat laitteet normaali kuluminen huomioon ottaen ja muu omaisuus sekä aineisto kuten käyttöoikeuksin luovutetut ohjelmistot tai SIM-kortti on palautettava Arctic Valley Telecommunications sellaisessa kunnossa, kuin ne asiakkaalle luovutettaessa olivat. Arctic Valley Telecommunications huolehtii tarvittavasta laitteistojen irtiasennuksesta, pakkaamisesta ja kuljetuksesta asiakkaan kustannuksella. Mahdollisesti palautettaville maksuille ei makseta korkoa. Palvelun käyttöönottoon liittyviä maksuja (kuten asennus-, avaus- tai liittymismaksut) ei palauteta.

**16 Muut ehdot**

**Ilmoitukset:** Arctic Valley Telecommunications lähettää laskut ja ilmoitukset asiakkaan viimeksi ilmoittamaan laskutusosoitteeseen. Asiakkaan tulee ilmoittaa Arctic Valley Telecommunications yhteystietojensa muutoksista.

**Sopimuksen siirtäminen:** Osapuolilla on oikeus siirtää sopimus samaan konserniin kuuluvalle yhtiölle tai liiketoiminnan vastaanottavalle yhtiölle Suomessa. Arctic Valley Telecommunications on tämän lisäksi oikeus siirtää sopimukseen perustuvat saatavansa kolmannelle osapuolelle.

**Muutokset sopimusehtoihin:** Arctic Valley Telecommunications on oikeus toistaiseksi voimassaolevien sopimusten osalta muuttaa näitä sopimusehtoja, palveluita koskevia maksuperusteita, ja erityisehtoja ilmoittamalla siitä asiakkaalle. Palvelukuvauksissa mainittuihin seikkoihin Arctic Valley Telecommunications tekemä muutos ei merkitse sopimusehtojen muutosta eikä sopimusrikkomusta.

Arctic Valley Telecommunications lisäksi on aina oikeus muuttaa laskutusjaksoittain veloitettavan palvelun hintaa ilmoittamalla muutoksesta asiakkaalle kirjallisesti vähintään (30) päivää ennen muutoksen voimaantuloa esimerkiksi laskussa. Mikäli edellä mainitut muutokset ovat asiakkaalle epäedullisia, on asiakkaalla oikeus irtisanoa sopimus (1) kuukauden kuluessa muutoksen voimaantulon jälkeen.

**Sovellettava laki ja erimielisyydet:** Tähän sopimukseen

sovelletaan Suomen lakia. Sopimuksen soveltamista ja tulkintaa koskevat erimielisyydet tulee ensisijaisesti ratkaista osapuolten välisin neuvotteluin. Sopimuksista aiheutuvat riidat,

joista ei päästä yksimielisyyteen neuvottelemalla, ratkaistaan

Helsingin käräjäoikeudessa.

**Sopimusehtojen voimassaolo:** Nämä sopimusehdot tulevat

voimaan 1.4.2010 ja ovat voimassa toistaiseksi.

**Matkaviestinpalveluja lisäksi koskevat ehdot**:

Arctic Valley Telecommunications päättää matkaviestinverkon alueellisesta laajuudesta sekä sen tarjoamista ominaisuuksista. Arctic Valley Telecommunications ei matkaviestinpalvelujen luonteesta johtuen takaa keskeytyksetöntä toimivuutta palveluille sitä, että asiakkaan päätelaitteen sisältämät ominaisuudet ovat käytettävissä Arctic Valley Telecommunications verkossa. Arctic Valley Telecommunications ei vastaa mahdollisista palvelujen käytön rajoituksista ulkomailla. Jos asiakas käyttää Arctic Valley Telecommunications liittymäkorttia (SIM) muiden valtioiden alueilla, tulee asiakkaan noudattaa näiden maiden matkapuhelinverkoista annettuja ohjeita ja määräyksiä. Arctic Valley Telecommunications on oikeus estää kaikkien sellaisten päätelaitteiden käyttö verkossaan, jotka on ilmoitettu varastetuiksi Suomen tai muun maan alueella. Asiakkaan vastuu liittymän maksuista päättyy sillä hetkellä, kun ilmoitus liittymän oikeudettomasta siirtymisestä kolmannelle on saapunut Arctic Valley Telecommunications. Asiakas vastaa matkaviestinpalveluiden käyttämisestä ulkomailla paikallisen operaattorin hinnaston mukaisesti, joten Arctic Valley Telecommunications mahdollisesti kyseiseen käyttöön antamat hinnat ovat

vain ohjeistuksenluonteisia eivätkä sido Arctic Valley Telecommunications miltään osin.